**Саха танаhа**

(Быhа тардыы)

Оhуокайдыыр оhуокай,

Эhиэкэйдиир эhиэкэй!

Халымалыыр сирдэрбэр

Самаан сайын салаллан

Сирэм хонуу урдугэр

Силигилээн ситээхтиир

Сиэдэрэйдиир сибэкким

Дьикти, дьиибэ, эриэкэс

Ойууларын кэрэтин

Кэрэхсээммин короммун

Оhуор-бичик онорон

Хотойдуура соннорбор\*

Таналайдыыр ойууну

Кэккэлэтэ туhэрдим .

Оhуокайдыыр оhуокай,

Эhиэкэйдиир эhиэкэй!

Со5уо дьа5ыл\* дьуhуннээх

Кыталык ала\* оннордоох

Ханаластыыр быччыннаах\*

Дьоhогойдуур о5окком

Симэхтэрин, киэргэлин

Чапараактыыр кычымын

Сиэдэрэйдээх костуутун

Кэhиэччиккэ танаммын

Уна-ханас оттубэр

Ко5уор оhуор ойуутун

О5уруонан аттаран

Кэчигирэтэн кэбистим.

Оhуокайдыыр оhуокай,

Эhиэкэйдиир эhиэкэй!

\*Хотойдоох сон XVII уйэ5э Орто Халыма5а суктэр кыыс кэппит са5ынньа5а. Саамай былыргы сон. Сону араас туулээ5инэн, сарыынан киэргэтэллэр эбит. Энэригэр тууллээх хотойу ылан тикпиттэр. Сахалар атын да оноhуктарыгар хотой ойуутун тигэллэр эбит. Ити кинилэр хотойу ытыктыылларын костуутэ.

«Хотойдоох сон», ол эбэтэр, «Кула сагынньа5ын» туhунан элбэх кэпсээн уос номо5о буолан, тас дойдуларга тиийэ тахсыбыта. Ол курдук, Америкатаа5ы естественнэй наука музейыгар биэс хотойдоох сон харалла сытар эбит буолла5ына, биhиги кыраайы уорэтэр музейбытыгар биир баар. Бу сагынньа5ы, краевед Бандеров Николай Спиридонович ийэтэ, Маарыйа эмээхсин эргэ тахсарыгар энньэгэ кэтэн кэлбит. Онон, бу сон Хатыннаах боhуолэгиттэн кэлбитэ.

Кохсугэр хотой ойуута ойууламмыт соннор Алаhыай урэх сунньугэр олорооччуларга киэнник тар5аммыт. Ол Сыбаатайга ордук элбэхтик бэлиэтэнэр. Бастакы уонна Иккис Ханалас олохтоохторо ойдууллэринэн улахан байдар, эбэтэр былыргы ойууттар уонна а5а баhылыктар айанна кэтэр сонноро дииллэр. Бу сон туhунан Иккис Ханалас олохтоо5о Алексей Ильич Гуляев 80 саастаа5ар кэпсээн турар. Историческай наука доктора Светлана Ивановна Петрова мин туhэрбит хаартыскабын бэйэтин докторскай диссертациятын комускууругэр киллэрэн турар. З.И. Иванова-Унарова маннык хотугу дойду соннорун уорэппитин туhунан улэтигэр эмиэ баар.

«Хотойдоох сон» биир дьиктитинэн, кулун тириититтэн тигиллэр эбит. Онно сырдык-саhархайдыны эбир иэннэрдээх, кохсугэр хотой харана тириитэ, тулата буобур кытыылаах буолар. Туох суолталаа5ын ыйыппыппар, 78 сааhыгар сылдьар Филипп Егорович Третьяков: «Киhи кохсун тыната кэбирэх сирэ, ону хаххалыыр икки тына диир буолаллара» - диэбитэ. А.И. Гуляев, хотой кынаттарын саратан турарыгар майгылыырын корон: «Обугэлэрбит ордук хотой кыылга сугуруйэллэрин бэлиэтэ» - диэбиттээх. Кулун сагынньах оhуора сурдээх элбэх. Иистэнньэн хас биирдии сиик костубэтин курдук сымна5ас сарыынан сирийэн тигэр эбит. Тимэхтэрин оннугар быа эбит буолла5ына, кэлин араас тимир тимэхтэри тикпиттэр, са5атыгар сэдэхтик костор саарба, саhыл кутуруга. Манна костор оhуордар сон аллараа байбаратыгар бааллар уонна илин энээригэр, уhун уонна харана тыстан тигиллибит, араас айыл5а костуутэ, дьукээбил, булчут хайыhарын суола, ураhа, дьахтар уонна эр киhи эбэтэр, урун-хара арахсыспат ситимнэрэ сиэттиhэ сылдьаллар. Бу биир сонтон араастаан уhуйээни, номо5у холбоон элбэ5и кэпсиэххэ соп (Марина Винокурова, музей урукку научнай сотруднига 06.01.07 с. Орто Халыма куората, Н.С. Бандеров, А.Н. Бережнова «Среднеколымский краеведческий музей» 2008, 80 сир).

\*Со5уо дьа5ыл, суку ма5ан, куньньугун уола – диэн былыргы саха сылгытын дьуhуннэрэ уонна ааттара (Сэhэн Боло «Лиэнэ5э нуучча кэлиэн иннинээ5и саха оло5о» 309 сир).

\*Кыталык – ат (А.Е. Кулаковскай).

Кыталык Ала – Орто Халыма кыhыл элэмэс (Диалектологическай тылдьыт 140 сир).

\*Быччынар урун, эбир кэрдиис онноох сылгыны ханалас быччыннаах дииллэр (Сэhэн Боло «Лиэнэ5э нуучча кэлиэн иннинээ5и саха оло5о» 315сир).